**ΑΠΟΣΠΑΣΜΑ ΠΡΑΚΤΙΚΩΝ ΤΗΣ 315ης/29-3-2017 ΣΥΝΕΛΕΥΣΗΣ ΤΟΥ ΤΜΗΜΑΤΟΣ ΚΟΙΝΩΝΙΟΛΟΓΙΑΣ**

**…………………………………………………………………………………………..**

**6.2 Κριτήρια και Επιτροπή Προγράμματος Πρακτικής Άσκησης**

Ο Πρόεδρος ενημέρωσε τα μέλη της Συνέλευσης ότι σε προηγούμενη συνέλευση ο επιστημονικά υπεύθυνος του Προγράμματος Πρακτικής Άσκησης ορίστηκε να αναλάβει το έργο ο Επίκουρος Καθηγητής του τμήματος **κ. Εμμανουήλ Τζανάκης.**

Τα μέλη της συνέλευσης συμφώνησαν ομόφωνα η Επιτροπή Πρακτικής άσκησης να αποτελείτε εφεξής για το υπόλοιπο του ακαδημαϊκού έτους 2016-2017 από τους:

1. Τζανάκη Εμμανουήλ, Επίκουρο Καθηγητή, Επιστημονικό Υπεύθυνο του ΠΠΑ.
2. Ζαϊμάκη Ιωάννη, Καθηγητή και Πρόεδρο του Τμήματος.
3. Σκουλαρίκη Αθηνά, Λέκτορα

Επίσης αποφασίστηκε η διαδικασία επιλογής των φοιτητών που επιθυμούν να πραγματοποιήσουν πρακτική άσκηση να έχει ως εξής:

Α. Κάθε ακαδημαϊκό εξάμηνο πραγματοποιούνται δύο Ενημερωτικές Εκδηλώσεις, από τον ΕΥ του προγράμματος ΠΑ του Τμήματος, σε συνεργασία με το Γραφείο Πρακτικής Άσκησης του ΠΚ στο Ρέθυμνο. Η ανακοίνωση με ανάρτηση στην ιστοσελίδα του Τμήματος και με άλλους πρόσφορους τρόπους. Η πρώτη εκδήλωση εκάστου εξαμήνου πραγματοποιείται την πρώτη ή την δεύτερη εβδομάδα του εξαμήνου και η δεύτερη την προτελευταία ή την τελευταία, και αποσκοπεί να ενημερώσει του φοιτητές και τις φοιτήτριες για το περιεχόμενο της πρακτικής άσκησης αλλά και για τη διαδικασία επιλογής φοιτητών και τις απαραίτητες διοικητικές ενέργειες που απαιτούνται.

Β. Τουλάχιστον μία φορά το εξάμηνο αναρτάται στην ιστοσελίδα του Τμήματος και δημοσιοποιείται και με άλλους πρόσφορους τρόπους πρόσκληση εκδήλωσης ενδιαφέροντος για τους φοιτητές και φοιτήτριες που επιθυμούν να εκπονήσουν πρακτική άσκηση. Στην πρόσκληση αναφέρονται οι διαθέσιμες θέσεις, το χρονικό διάστημα, η διαδικασία εκδήλωσης ενδιαφέροντος και οι σχετικές προθεσμίες, καθώς και ο τρόπος υποβολής των αιτήσεων και των λοιπών δικαιολογητικών.

Γ. Μετά το πέρας της προθεσμίας η Γραμματεία του Τμήματος Κοινωνιολογίας προβαίνει, σε συνεργασία με τον ΕΥ του Προγράμματος σε κατάταξη των φοιτητών/φοιτητριών που υπέβαλλαν αίτηση βάση μοριοδότησης με τη χρήση των εξής, το 80% του μέσου όρου των μαθημάτων και το 20% από τον αριθμό των μαθημάτων που έχει περάσει ο φοιτητής (Απόφαση Συνέλευσης 267η/ 26-9-2012), προσδιορίζοντας τους επιλεγέντες και τους επιλαχόντες. Η εν λόγω λίστα κατάταξης αναρτάται στην ιστοσελίδα του Τμήματος και δημοσιοποιείται με άλλους πρόσφορους τρόπους.

Δ. Στην ανακοίνωση της λίστας αυτής αναφέρεται ρητά η δυνατότητα ένστασης εκ μέρους φοιτητή/τριας, η οποία αφορά αποκλειστικά την εγκυρότητα της μοριοδότησής του/της. Η ένσταση μπορεί να κατατεθεί στην Γραμματεία του Τμήματος, εντός τριών ημερών από την ανακοίνωση των αποτελεσμάτων. Πιθανές ενστάσεις εξετάζονται από την εκάστοτε Επιτροπή Πρακτικής Άσκησης, η οποία στην περίπτωση αυτή συνέρχεται μετά το πέρας της προθεσμίας υποβολής ενστάσεων, εξετάζει το βάσιμο ή όχι αυτών, και τροποποιεί τη λίστα αξιολόγησης των φοιτητών/τριών που υπέβαλλαν αίτηση αναλόγως, δημοσιοποιώντας ακολούθως την εν λόγω λίστα στην ιστοσελίδα του Τμήματος, σε συνεργασία με τη Γραμματεία του Τμήματος.

Ε. Στη συνέχεια, αποστέλλονται από τον ΕΥ στο Γραφείο Πρακτικής Άσκησης του Πανεπιστημίου Κρήτης τα σχετικά έντυπα με τη λίστα των φοιτητών/τριών που κατέθεσαν αίτηση και επελέγησαν για την πραγματοποίηση Πρακτικής Άσκησης.

1. **Ακριβές απόσπασμα**
2. **Πρακτικών 315ης/29-3-2017 Συνέλευσης του**
3. **Τμήματος Κοινωνιολογίας**
4. **Η Γραμματέας του Τμήματος**
5. **α/α Μαρίνα Μουνδριανάκη**